陳崇禮

陳崇禮（1766年7月31日—？年），字敦厚，號梅亭， 浙江省海寧州（今海寧市）人。清朝政治人物。 嘉慶元年由州同投效湖南軍營 嘉慶四年三月，借補寧遠府經歷 嘉慶五年六月，陞補珙縣知縣 安岳縣知縣 嘉慶九年（1804年），調補順慶府鄰水縣知縣 嘉慶九年十二月，緣事革去知州銜 嘉慶十三年十二月，引見仍回四川，以同知用 署眉州直隸州知州 嘉慶十五年四月，陞補石砫直隸廳同知 江北廳同知 嘉慶二十四年九月，服滿起復補授雜谷理番廳同知 嘉慶二十五年，署綏定府知府 道光元年，任寧遠府知府 道光六年五月，調補成都府知府 道光七年十月十六日大計卓異引見，奉諭旨加一級，仍註冊回任候升，十九日，升補建昌道 道光十年四月，補授長蘆鹽運使 道光十三年正月，補授直隸按察使 道光十六年四月，補授直隸布政使 道光十六年八月，調補福建布政使。 道光十七年三月，以病後氣弱，開缺回籍調理 「寅子，崇禮，字敦厚，號梅亭，太學生，由州同知投效湖南軍營，任四川鄰水縣知縣，題署會理州知州，生乾隆丙戌六月二十五日，配太學生松江方錫康女」，〔嘉慶十年〕《海寧渤海陳氏家譜》 「寅子，崇禮，字敦厚，號梅亭，太學生，由州同知投效湖南軍營，歷任福建布政使司，予告授通奉大夫，生乾隆丙戌六月二十五日，終年未詳，配太學生松江方錫康女，贈夫人；繼楓涇張氏，合葬海鹽祖墓祠北，子二：符清，側室贈安人周出；符鼎，為弟容禮後，側室謝出，女二：長字南溪令杭州仇如玉子鋐，未適卒，周出；次未字殤，長出」，〔民國〕《海寧渤海陳氏家譜第六次重修》 「又奉諭旨：勒保奏陞補文職各缺，並請留丁憂降調人員一摺，著照所請。黃銑准其補授石砫直隸同知，所遺蒲江縣缺，准其以張聰思陞補。張聰思所遺敘州府經厯缺，准其以馬承業借補。方積准其補授酉陽直隸州知州，所遺閬中縣缺，准其以徐廷鈺補用。張心敬准其陞補嘉定府通判，所遺成都縣缺，准其以席世䋚補用。伍文森准其陞補成都府通判，所遺彭水縣缺，准其以江鎮西陞補，所遺寧遠府經厯缺，准其以陳崇禮借補。沈咸賔准其陞補汶川縣知縣，所遺牛華溪鹽大使缺，准其以陸光宗陞補。楊迦懌准其陞補興文縣知縣，所遺大寧場鹽大使缺，准其以米喬齡借補。汪師周准其補授安縣知縣，李元准其補授南充縣知縣，范紹泗、准其借補華陽縣縣丞。馬文耀准其借補西昌縣縣丞。趙炳然准補瀘定橋巡檢。徐瑤准補永川縣典史。馬成麐准補定遠縣典史。王繼志、准補安岳縣典史。至丁憂知州曹六興、通判李在文、侯補同知黃為霖、知縣李霖、候補知縣王泰雲、陳啟泰、典史黃廷元、胡雲、徐桂、照磨張瑾、候補從九品曹秉讓、孫煦等十二員。俱著准其留川。俟服闋補用。降調知縣張熙賡一員。亦著准其留川。照例捐復。仍以知縣用。該部知道。摺單併發。」《清仁宗起居注》卷四嘉慶四年三月 『協州。珙縣。簡。府南二百里。徴銀一千八百七十四兩。雜税二十缺五兩。倉榖三千五百九十石。養亷六百兩。知縣加一級陳崇禮。浙江人。監生。五年六月陞』。[京都奎文閣刊本]《大清縉紳全書》嘉慶六年夏 「又奉諭旨：勒保奏川省岀有文職各缺，開单選員陞補，並另片請將丁憂直隸州知州鄒瀚等留川差委等語。閱单内所開各員，多有與例不符者，若交部議，必多駮飭。朕俯念軍營用人之際，既據該署督奏將該員等著有勞績，其投効各員隨營出力，或無力報捐分發，而丁憂各員均有經手軍需，未便驟易生手。著照所請，打箭爐同知員缺，著覃光典陞補。漢州知州員缺，著鍾蟠雲陞補。通江縣知縣員缺，著劉銓瑺陞補。龍安府經歴員缺，着候補經歴朱奎補授。酉陽直隸州知州員缺，著鍾連陞補。大寧縣知縣員缺，著史欽義陞補。巴州州判員缺，著候補州判李壎補授。瀘州直隸州知州員缺，著趙立忠調補。資州直隸州知州員缺，著候補直隸州趙遵律補授。簡州知州員缺，著候補知州沈達補授。太和鎮通判員缺，著王世燾陞補。太平縣知縣員缺，著候補知縣喬奕約補授。秀山縣知縣員缺，著徐士林調補。蘆山縣員缺，著揀發知縣劉長庚補授。屏山縣知縣著李師曾陞補。雲陽鹽大使員缺，著以縣丞鹽大使陞用之開縣典史張陳鋐陞補。南部縣知縣員缺，著候補知縣曾光烈補授。射洪縣知縣員缺，著徐永寧陞補。富順縣自流井縣丞員缺，著龍泉縣巡檢李太青陞補。珙縣知縣員缺，著陳崇禮陞補。寧遠府經歴員缺，著侯補縣丞劉迁借補。定遠縣知縣員缺，著候補知縣張人龍補授。樂山縣知縣員缺，著候補知縣袁鳳孫補授。大邑縣知縣員缺，著候補知縣羅應樞補授。蒲江縣知縣員缺，著黃登陛陞補。順慶府經歴員缺，著候補州同楊浩借補。榮縣知縣員缺，著候補知縣許源補授。資陽縣知縣員缺，著徐大椿陞補。潼川府經歴員缺，著候補縣丞胡之富借補。酉陽州州判員缺，著候補州判吳國鴻補授。眉州州判員缺，著揀發州同周起瑤借補。䕫州府經歴員缺，著應行陞補之大寧縣典史謝惟傑陞補越嶲廳大樹堡經歴員缺，著楊沛雲陞補。瀘州吏目員缺，著瀘州嘉明鎮巡檢趙宜謨陞補。按察司司獄員缺，著候補縣丞楊廷錫借補。江北廳照磨員缺，著投効已捐分發候補從九品錢國瑞補授。理番廳照磨員缺，著投効從九品銜仇允誥補授。達州吏目員缺，著投効捐納州同職銜周明霞借補。雅州府瀘定橋巡檢員缺，著投効從九品銜王定暻補授。其丁憂各員，本不應開在任守制之例，但辦理軍務省分，與化省不同，所有直隸州知州鄒瀚，知縣張聰思、沈咸賓、馬敦詩，候補州同沈楫，州判苑體曾，候補從九品曺秉讓，典史康齡、張瑜、顧照等十員，均准其留於川省差委，俟服闋後，各照原銜補用。其先經留川現已丁憂服滿加捐縣丞之原任仁壽縣典史彭楷一員，即令就近捐足，分發留川，以縣丞補用，俾資熟手辦理。實因軍務需人，姑允所請，他省不得援以為例。該部知道。摺單、夾片併發。」，《清仁宗起居注》卷五嘉慶五年六月 『陳崇禮，浙江海寧人，嘉慶九年任，亷而有才，不受請託，時推能吏，民甚愛之，陞任石砫直隸同知、四川寧遠府、成都府知府，建昌道，長蘆鹽運使，直隸按察使、直隸布政使、福建布政使』。[道光元年]《鄰水縣志》 「十八日壬午，內閣奉諭旨：勒保奏川省奉節等縣，均係連年被賊之區，大兵凱撤後，正資撫綏安輯，本任各員未能經理裕如，請遴員更調一摺，均照所請。奉節縣知縣員缺，著蔡星調補，所遺清溪縣知縣員缺，著解元龍對調。平武縣知縣員缺，著喬奕約調補，所遺射洪縣知縣員缺，著張百春對調。梁山縣知縣員缺，著符永培調補。所遺彭水縣知縣員缺，著金科豫對調。隣水縣知縣員缺，著陳崇禮調補。所遺珙縣知縣員缺，著李並楷對調。新寧縣知縣員缺，著於芢調補。所遺彭山縣知縣員缺，著饒覲光對調。墊江縣知縣員缺，著李壎調補。所遺納谿縣知縣員缺，著鄧世祿對調。該部知道。」，《清仁宗起居注》卷八嘉慶八年四月 「初二日甲午。內閣奉諭旨：勒保奏查明川省歴年承辦軍務出力文員，懇請分別鼓勵一摺，著照所請。龍安府知府積朗阿、夔州府知府周景福，加恩賞給道銜。打箭鑪同知恆敏、綿州直隸州知州劉印全、瀘州直隸州知州趙立忠、酉陽直隸州知州英貴，加恩賞給知府銜。漢州知州周偉業、知州銜馬邊廳通判趙華、潼川府通判王世燾、夔州府通判鍾人傑、嘉定府通判張心敬，加恩以同知直隸州陞用，先換頂戴。知州銜東鄉縣知縣楊世鰲、知州銜合江縣知縣王泰雲，加恩即照加銜遇缺陞用。達縣知縣余永寧、廣元縣知縣葉大馥、彰明縣知縣張宏軒、原任榮經縣丁憂留川候補知縣張師范，加恩以知州陞用，先換頂戴。郫縣知縣呂朝恩、雅縣知縣魯鳳輝、南江縣知縣李心澄、大竹縣知縣曹自栢、蓬溪縣知縣敬大科、隣水縣知縣陳崇禮、儀隴縣知縣袁士繡、梁山縣知縣符永培，加恩賞給知州銜。其保寧府經歴趙秉鎔等六員，加恩以知縣陞用。涪州吏目鄧昂等十員，加恩以府經歴縣丞陞用；重慶府經歴趙模等九員，加恩以應陞之缺陞用。隣水縣教諭倪朝搢一員，加恩以知縣陞用，歸部即選；候選從九品聶俞煥等二員，加恩歸部儘先選用；投効雙月從九品段仁一員，加恩歸部以不論雙單月選用；投効縣丞職銜汪鋐等五員，加恩歸部以雙月選用；加捐布政司經歴、現任蘆山縣典史朱鼎等三員，加恩准捐分發留川補用。此外尚有候補同知黃為琳等五十三員，准其造冊咨部，各歸本班儘先補用。又摺內請將鹽茶道姚令儀等二百六十五員，分別一、二、三等，照軍功優敘之例，分別給予議敘等語。著加恩均照所請，俟該省造送清冊到時，交該部分別核辦，各給議敘，以示獎勵。摺單併發。又奉諭旨：勒保奏建昌道方積陳請囘籍終制等語。方積著准其回籍終制，俟服闋後來京引見，另候簡用。所遺建昌道員缺，著鄭成基補授。又奉諭旨：勒保奏查明川省節年辦理軍務積勞身故各文員，開列清單，請量予加恩一摺。川省自軍興以來，該員等竭力致身，歿於所事，殊堪憫惻。現當大功全蕆，自應加之軫卹。所有單開之鍾蓮等二十二員，均著加恩交部照軍營病故例賜卹，以示追獎勤勞至意。摺單併發。又奉諭旨：勒保奏，在四川軍營之陝西河州鎮標右營守備李紹文，前經派令收集各路患病落後兵丁，逗遛延玩，未能管帶妥協，請旨革職等語。李紹文著革職，該部知道。又奉諭旨，原任四川建昌道石作瑞，前於嘉慶四年緣案革審，旋經開復道員，遇缺補用，曾諭令勒保俟大功告竣後，察看該員如果始終奮勉岀力，再行據實奏明請旨。茲據勒保奏稱，石作瑞自蒙開復原官，辦理軍需，又經三載有餘，始終不等面語。石作瑞前曾賞戴花翎，開復後未經賞還，著加恩仍准戴用，以示鼓勵。又據奏已革候補縣永沈昭興，自伊犂釋回後，仍在軍營効力，呈請捐復。沈昭興前因患病落後獲咎，事屬因公，先後隨營辦事，尚有微勞，著加恩准其就近在川，照例捐復，仍留川省，俟有相當缺出，即行補用。該部知道。」，《清仁宗起居注》卷八嘉慶八年九月 「又將四川寧逺府經厯陞補珙縣知縣，奏調隣水縣知縣知州銜陳崇禮帶領引見。奉諭旨，陳崇禮准其陞補珙縣知縣，著調補隣水縣知縣。」，《清仁宗起居注》卷九嘉慶九年四月 「二十八日癸未。上御中和殿，閲祫祭太廟祝版。是日，内閣奉諭旨：德楞泰叅奏知州銜隣水縣知縣陳崇禮拏獲周文海，逼令承認首逆，希冀邀功，固屬不合，但周文海究係真賊，本應緝拏，與妄拏平民有别。陳崇禮著革去知州銜，已足示懲。其差役等業據飭解劉清查辦，即著交劉清照例審辦。」，《清仁宗起居注》卷九嘉慶九年十二月 「又將四川總督題請陞補馬邊廳撫夷同知之新都縣知縣喻日泗帶領引見。奉諭旨：喻日泗准其陞補馬邊廳同知。又將勒保保舉堪陞之鄰水縣知縣陳崇禮帶領引見，奉諭旨：陳崇禮著仍回四川，以同知用。」，《清仁宗起居注》卷十三嘉慶十三年十二月 「是日內閣收吏部議覆署理四川總督印務成都將軍特清額題，雅州府打箭鑪同知員缺，請以石砫廳同知王世燾調補，其所遺石砫廳同知員缺，請以隣水縣知縣陳崇禮陞補等因一疏。奉諭旨：王世燾依議調補，陳崇禮依議用。餘依議。」，《清仁宗起居注》卷十五嘉慶十五年四月 『陳崇禮。浙江海甯州人。署江北同知。力除積弊。民患潛消』。[光緒末抄本]《江北廳鄉土志》 「又將服滿起復，經四川總督蔣攸銛題請補授雜谷理番廳同知之原任石柱廳同知陳崇禮帶領引見，奉諭旨：陳崇禮准其補授雜谷理番廳同知。又將剿辦夷匪出力，奏准以知縣陞用，經四川總督蔣攸銛題請陞補西充縣知縣之候補縣丞袁世燕帶領引見，奉諭旨：袁世燕准其陞補西充縣知縣。」，《清仁宗起居注》卷二十一嘉慶二十四年九月 『陳崇禮。浙江海甯人。道光元年任。從提台桂養齊凾辦果洛克。事竣欽加道衘』。[道光二年修道光五年傳抄本]《西昌縣志略》 「又奉諭旨：戴三錫奏揀員調補首府一摺，著照所請，四川成都府知府，准其以陳崇禮調補，所遺寧遠府知府員缺，即以翟鳳翺補授。該部知道。」，《清宣宗起居注》卷四道光六年五月 「是日，吏部將大計卓異之四川成都府知府陳崇禮帶領引見，奉諭旨：陳崇禮准其卓異，加一級，仍註冊回任候升。」，《清宣宗起居注》卷九道光七年十月 「十九日辛卯，内閣奉諭旨：四川成都府知府員缺緊要，著該督於通省知府内揀員調補，所遺員缺著劉衡補授。又奉諭旨：瑚松額等奏請升補邊缺道員一摺，著照所請。四川建昌道員缺，准其以陳崇禮升補。該部知道。」，《清宣宗起居注》卷九道光七年十月 「二十三日辛巳，內閣奉諭旨：長蘆鹽運使著陳崇禮補授。」，《清宣宗起居注》卷十五道光十年四月 [光緒二十五年刻本]《重修天津府志》 「初四日庚寅。内閣奉諭旨：阿揚阿奏請將批驗所大使照例迴避一摺。長蘆批驗所大使陳錦緯，係運使陳崇禮族弟，應行迴避，著准其與山東蒲臺所批驗大使對調。該部知道。又奉諭旨：阿揚阿奏長蘆課帑正雜銀兩一律全完一摺。長蘆引課、帑利、官租加價各款，據該鹽政查明，係前任運使伍長華任内徵完，其未完雜款均係乏商名下欠交之項，經新任運使陳崇禮設法追繳，亦依限全完催徵，均屬出力。伍長華、陳崇禮俱著交部議敘，以示鼓勵。」，《清宣宗起居注》卷十六道光十年六月 「又奉諭旨：鍾靈奏，查明運司應懲餘引加價誤入展緩數內，自行檢舉一摺。長蘆鹽運使陳崇禮於奏銷冊內，誤將道光十年應懲春夏二季餘引加價銀二萬六千二百七十九兩零，列入秋冬展緩銀數之內，雖旋經自行查出，勒限徵完，咨部更正，究屬疎忽。陳崇禮著交部議處，鍾靈到任未久，其自請交部察議之處，著加恩寬免。又據另片奏，請將續餘引目應徵加價銀兩，一律展緩等語。著照所請。所有十年秋冬二季、十一年春夏二季，應徵加價銀約二萬餘兩，准其照案隨同額引一體緩徵。該部知道」，《清宣宗起居注》卷二十一道光十一年六月 「又奉諭㫖：長蘆應完道光十一年分正雜各款錢糧，除地震被災遞緩及展緩租息加價，又㕘商抄產變抵並㕘課項下撥補過銀各款外，實應完銀一百五十六萬二千七百八十兩零，均經照數全完。運司陳崇禮經徵三年引課正雜錢糧，俱係年清年款，催徵頗為出力，陳崇禮著交部議敘，以示鼓勵。」，《清宣宗起居注》卷二十五道光十二年六月 「又奉諭旨：昨派金應麟查辦長蘆護理運司收受陋規一案，兹據究出從前運司陳崇禮、李恩繹、海忠、管遹羣、文綸、汪琳等俱得受陋規銀兩，並開單呈覽。管遹羣、文綸著明白迴奏，其餘各員，著該旗及原籍督撫分别飭令各該員自具親供，據實具奏。單併發。」，《清宣宗起居注》卷六十道光二十年七月 「又奉諭旨：前據金應麟奏，查出前任長蘆運司陳崇禮等收受陋規，當降旨令該旗籍取具親供具奏。兹據該旗將李恩繹、海忠親供呈覽，李恩繹、海忠著交部嚴加議處，所受陋規銀兩，著即照數追繳。」，《清宣宗起居注》卷六十道光二十年八月 「又奉諭旨：劉韻珂奏查取前任運司陳崇禮供詞一摺。據稱前在長蘆運司任内，記欠領告銀十四萬兩，節次陋規共有六千四百餘兩。此項銀兩當作助賑捐修橋船及施捨衣藥等費，隨收隨發，實無存留入己情事。惟因循積弊，不能整頓革除，實屬咎無可逭。陳崇禮著交部嚴加議處。」，《清宣宗起居注》卷六十二道光二十一年正月 「又奉諭旨：朕連日召見方載豫，觀其精力未甚衰頹，惟年已七十，恐精神究難周到，著以原品休致。所遺甘肅布政使員缺，著光聰諧補授，陳崇禮著補授直隸按察使。」，《清宣宗起居注》卷二十九道光十三年正月 「十一日甲午，内閣奉諭㫖：琦善奏藩庫交代籲懇展限一摺。直隸藩庫款目繁多，現當趕辦奏銷，一時未能兼顧。所有該署藩司陳崇禮交代限期，著照例展緩兩月，俾得逐款勾稽，以昭慎重。該部知道。」，《清宣宗起居注》卷四十三道光十六年三月 「是日，内閣奉諭旨：直隸按察使員缺，著托渾布補授。又奉諭旨：惠吉著來京另候簡用。廣西巡撫著梁章鉅補授，直隸布政使員缺，著陳崇禮補授。」，《清宣宗起居注》卷四十三道光十六年四月 「又奉諭旨：琦善奏，部駮豁免民欠存留一款，援案仍請豁免一摺。所有直隸省嘉慶二十三年起至道光十年止，實在民欠未完存留地糧銀七萬三千七百八十六兩零，既據該督查明乾隆、嘉慶年間有兩次豁免成案，著加恩准其豁免。至嘉慶二十四年之案，尚未按限詳題。除藩司陳崇禮到任未久，免其議處外，所有厯任正署藩司，著查取職名，咨部分别議處。」，《清宣宗起居注》卷四十四道光十六年七月 「十七日己巳，内閣奉諭旨：陳崇禮著調補福建布政使，直隸布政使員缺，著顏伯燾補授。」，《清宣宗起居注》卷四十五道光十六年八月 《清代官員履歷檔案全編》2冊 ,649 國立故宮博物院圖書文獻處清代宮中檔奏摺及軍機處檔摺件 ,057224號、063099號 『陳崇禮。字敦厚。海甯人。嘉慶初以州同投效湖南軍營。轉餉辰沅間。不避艱險。事平以原銜發四川。敎匪事起。赴達州佐理糧臺。知珙縣雪沈寃。署安岳。調眉州。重修三蘇祠。淸理老泉墓界。令蘇氏子孫世守之。升石柱廳同知。阿蘇拉野番滋事。調知甯遠府。地鄰滇省。銅鉛皆於此采辦廠丁人衆多偸漏嚴督廠員無虧銅額會果洽克夷匪蠢動辦理軍需。事竣調成都府。旋擢建昌兵備道。《嘉興府志》』。[民國十一年鉛印本]《杭州府誌》 『陳崇禮。字敦厚。號梅亭。海甯州人。嘉慶元年以州同投効湖南軍營。委解軍餉往來辰沅間。不避艱險。事平奏請議敘以原銜簽發四川試用。敎匪事起。調赴達州軍需總局。時相國托津以副都統總理糧餉。延入幕府勷辦諸務。借補甯遠府經厯。仍留達州。升珙縣知縣。甫下車廉。知有生員廖某爲姪誣陷沈獄中十二年。訪確卽予出獄。幷爲請復衣頂。一時有青天之目。調署安岳縣事。有武生廖洪以軍功恃符滋事。詳請斥革。書院久經廢圮。基址狹隘。捐俸添置旁地。重爲修葺。調任鄰水。旋署眉州直隸州。重修三蘇祠宇。清理老泉墓界。令其後裔世守。陞石砫直隸同知。向爲明土司秦良玉地。被敎匪滋擾。爲脩祠宇。清祭產。署江北同知。丁父憂服闋。補雜砫同州。卽古維州地。甫蒞任而阿蘇拉野番滋釁。奉調赴甯遠督辦。旋陞甯遠知府。地鄰滇省。五方雜處。凡滇省銅鉛皆由此採辦。厰丁人衆多偸漏。嚴督厰員。銅額無虧。會果洽克夷匪蠢動。調辦總理軍需。事平。奏聞賞加道銜。調成都府。不一年特擢建昌兵備道。旋授長蘆鹽運使司。裕課恤商。授直隸按察使。矜愼庶獄。陞直隸布政使。特調福建布政使。抵任未兩月以足疾復發。乞病回里。道光十八年八月卜居郡治姚家埭。于志。』。[光緒五年]《嘉興府誌》 「又奉諭旨：鍾祥奏藩司病後氣弱，請開缺調理一摺。陳崇禮著准其開缺回籍調理。所遺福建布政使員缺，著吳榮光補授。」，《清宣宗起居注》卷四十七道光十七年三月